Sadurunge budhal menyang perenge Gunung Kelud mau luwih dhisik dheweke nggadhekake sepedha motore kang durung lunas cicilane menyang kancane. Dhuwit asile olehe nggadhekake sepedha motore digunakake kanggo keperluwan sasuwene dheweke nepi ana perenge Kelud. Nanging sajrone pirang-pirang ndi­na nepi ana kono dheweke isih du­rung oleh wisik apa dene pituduh gega­yutan karo kang dadi ancas pikirane. Kang kaya mangkono mau ndadekake pikirane tambah ruwet. Dhuwit olehe nggadhek­ake sepedha motore sasuwene ana kono saya suwe saya nipis merga kanggo ke­per­luwan saben di­nane, kaya mangan, ngopi, rokok lan kebu­tuhan liyane. Nganti rong ndina candhake, dheweke ketemu karo sawenehing pawo­ngan kang isih mudha tumaruna kang uga arep munggah